CELEX: 32018R0239
Language: et
Date: 2018-02-15 00:00:00
Title: Komisjoni rakendusmäärus (EL) 2018/239, 15. veebruar 2018, milles käsitletakse loa andmist metüül-N-metüülantranilaadi ja metüülantranilaadi kasutamiseks söödalisandina kõigi loomaliikide puhul, välja arvatud linnuliigid (EMPs kohaldatav tekst )

23.2.2018   
               
               
                  ET
               
               
                  Euroopa Liidu Teataja
               
               
                  L 53/9
               
            KOMISJONI RAKENDUSMÄÄRUS (EL) 2018/239,
      15. veebruar 2018,
      milles käsitletakse loa andmist metüül-N-metüülantranilaadi ja metüülantranilaadi kasutamiseks söödalisandina kõigi loomaliikide puhul, välja arvatud linnuliigid
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
               
            
                  (2)
               
               
                  Direktiivi 70/524/EMÜ alusel anti tähtajatu luba metüül-N-metüülantranilaadi ja metüülantranilaadi kasutamiseks kõigi loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti need ained seejärel söödalisandite registrisse kui olemasolevad tooted.
               
            
                  (3)
               
               
                  Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus metüül-N-metüülantranilaadi ja metüülantranilaadi uuesti hindamiseks söödalisandina kõigi loomaliikide puhul, välja arvatud linnuliigid. Taotleja taotles kõnealuste söödalisandite liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis oma 15. novembri 2011. aasta arvamuses (3) järeldusele, et kavandatud kasutustingimuste juures ei avalda metüül-N-metüülantranilaat ja metüülantranilaat söödas kasutamisel kahjulikku mõju loomade ja inimeste tervisele ega keskkonnale. Toiduohutusamet järeldas, et kuna metüül-N-metüülantranilaat ja metüülantranilaat on toidus maitseainena kasutamisel tõhus ja nende toime söödas on põhimõtteliselt sama kui toidus, siis ei ole vaja selle tõhusust täiendavalt tõendada. Seepärast võib seda järeldust laiendada söödale. Taotleja võttis tagasi taotluse ainete kasutamise kohta joogivees, kuid siiski peaks olema võimalik kasutada kõnealuseid aineid segasöödas, mida seejärel manustatakse veega.
               
            
                  (5)
               
               
                  Parema kontrolli võimaldamiseks tuleks sätestada teatavad piirangud ja tingimused. Kuna ohutusnõuetest ei tulene vajadust kehtestada maksimumsisaldust ning võttes arvesse ameti tehtud uuesti hindamist, tuleks soovitatav sisaldus esitada söödalisandi märgistusel. Kui selline sisaldus ületatakse, tuleks asjaomane teave esitada eelsegu märgistusel ning söödamaterjali ja segasööda märgistamisel.
               
            
                  (6)
               
               
                  Toiduohutusamet järeldas, et metüül-N-metüülantranilaat ja metüülantranilaat võivad ärritada silmi ja hingamisteid. Seepärast tuleks võtta asjakohased kaitsemeetmed. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduvate söödalisandite analüüsimeetodi kohta.
               
            
                  (7)
               
               
                  Metüül-N-metüülantranilaadi ja metüülantranilaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba nende ainete kasutamiseks vastavalt käesoleva määruse lisas esitatud tingimustele.
               
            
                  (8)
               
               
                  Kuna ohutusnõuetest ei tulene vajadust metüül-N-metüülantranilaadi ja metüülantranilaadi loa andmise tingimuste muudatusi viivitamata kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
               
            
                  (9)
               
               
                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas nimetatud aineid, mis kuuluvad söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Üleminekumeetmed
      1.   Lisas nimetatud aineid ja neid sisaldavaid eelsegusid, mis on toodetud ja märgistatud enne 15. septembrit 2018 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
      2.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 15. märtsi 2019 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
      3.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 15. märtsi 2020 kooskõlas enne 15. märtsi 2018 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 15. veebruar 2018
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
      
         (3)  The EFSA Journal 2011; 9(12):2441
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     Toimeaine sisaldus milligrammides ühes kilogrammis täissöödas, mille niiskusesisaldus on 12 %
                  
               
                     
                        Kategooria: organoleptilised lisandid. Funktsionaalrühm: lõhna- ja maitseained.
                     
                  
               
                     2b09781
                  
                  
                     —
                  
                  
                     Metüül-N-metüülantranilaat
                  
                  
                     
                        Söödalisandi koostis
                     
                     Metüül-N-metüülantranilaat
                     
                        Toimeaine kirjeldus
                     
                     Metüül-N-metüülantranilaat
                     Toodetud keemilise sünteesi teel
                     Puhtus: vähemalt 98 %
                     Keemiline valem: C9H11O2N
                     CASi number: 85–91-6
                     FLAVISe number: 09.781
                     
                        Analüüsimeetod
                         (1)
                     
                     Metüül-N-metüülantranilaadi sisalduse määramine söödalisandis ja lõhna- ja/või maitseainega eelsegus:
                     gaaskromatograafia-massispektromeetria retentsiooniaja järgi häälestamisega (GC-MS-RTL)
                  
                  
                     Kõik loomaliigid, v.a linnuliigid
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Söödalisand lisatakse söödale eelseguna.
                              
                           
                                 2.
                              
                              
                                 Söödalisandi ja eelsegu kasutusjuhistes märgitakse säilitus- ja stabiilsustingimused.
                              
                           
                                 3.
                              
                              
                                 Toimeaine soovitatav maksimumsisaldus on 4 mg/kg täissöödas, mille niiskusesisaldus on 12 %.
                              
                           
                                 4.
                              
                              
                                 Söödalisandi märgistusel esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas: 4 mg/kg“.
                              
                           
                                 5.
                              
                              
                                 Eelsegu märgistusel ning söödamaterjali ja segasööda märgistamisel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab: 4 mg/kg.
                              
                           
                                 6.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                              
                           
                  
                     15.3.2028
                  
               
                     2b09715
                  
                  
                     —
                  
                  
                     Metüülantranilaat
                  
                  
                     
                        Söödalisandi koostis
                     
                     Metüülantranilaat
                     
                        Toimeaine kirjeldus
                     
                     Metüülantranilaat
                     Toodetud keemilise sünteesi teel
                     Puhtus: vähemalt 98 %
                     Keemiline valem: C8H9O2N
                     CASi number: 134–20-3
                     FLAVISe number: 09.715
                     
                        Analüüsimeetod
                         (1)
                     
                     Metüülantranilaadi sisalduse määramine söödalisandis ja lõhna- ja/või maitseainega eelsegus:
                     gaaskromatograafia-massispektromeetria retentsiooniaja järgi häälestamisega (GC-MS-RTL)
                  
                  
                     Kõik loomaliigid, v.a linnuliigid
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Söödalisand lisatakse söödale eelseguna.
                              
                           
                                 2.
                              
                              
                                 Söödalisandi ja eelsegu kasutusjuhistes märgitakse säilitus- ja stabiilsustingimused.
                              
                           
                                 3.
                              
                              
                                 Toimeaine soovitatav maksimumsisaldus on 25 mg/kg täissöödas, mille niiskusesisaldus on 12 %.
                              
                           
                                 4.
                              
                              
                                 Söödalisandi märgistusel esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas: 25 mg/kg“.
                              
                           
                                 5.
                              
                              
                                 Eelsegu märgistusel ning söödamaterjali ja segasööda märgistamisel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab: 25 mg/kg.
                              
                           
                                 6.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                              
                           
                  
                     15.3.2028
                  
               
            (1)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports